**Analiza Impactului de Reglementare**

**efectuată pentru aprobarea proiectului de Hotărâre a Guvernului**

**pentru aprobarea actelor normative**

**cu privire la constituirea licitarea și gestionarea**

**fondului cinegetic național**

|  |  |  |  |  |
| --- | --- | --- | --- | --- |
| **Titlul analizei impactului**  (poate conține titlul propunerii de act normativ): | Analiza Impactului de Reglementare efectuată pentru aprobarea proiectului de Hotărâre a Guvernului pentru aprobarea actelor normative  cu privire la constituirea licitarea și gestionarea  fondului cinegetic național | | | |
| **Data:** | 30 aprilie 2024 | | | |
| **Autoritatea administrației publice (autor):** | Ministerul Mediului | | | |
| **Subdiviziunea:** | Secția politici în domeniul forestier și cinegetic | | | |
| **Persoana responsabilă și datele de contact:** | Sergiu Portneacov, șef Secția politici în domeniul forestier și cinegetic, tel. 022 204 573  e-mail: sergiu.portneacov@mediu.gov.md | | | |
| **Compartimentele analizei impactului** | | | | |
| ***1. Definirea problemei*** | | | | |
| *a) Determinați clar și concis problema și/sau problemele care urmează să fie soluționate* | | | | |
| Proiectul Hotărârii Guvernului Republicii Moldova pentru aprobarea actelor normative cu privire la constituirea și gestionarea fondului cinegetic național (FCN) a fost elaborat în conformitate cu prevederile Legii vânătorii și a protecției fondului cinegetic nr. 55/2024 și prevede asigurarea unei bune, eficiente, inclusiv și transparente administrări și gestionări a FCN și asigură cultivarea climatului de toleranță *„zero”* la corupție. Iar obiectivul de bază îl reprezintă consolidarea sectorului cinegetic prin asigurarea unui cadru normativ clar, corect și imparțial în vederea licitării, transmiterii în folosință, monitorizării, verificării respectării prevederilor cadrului normativ și bunei desfășurări a acțiunilor de vânătoare.  Politica cinegetică materializează poziția statului față de prezentul și viitorul FCN, exprimând atitudinea societății față de conservarea și dezvoltarea acestui compartiment. Această politică se realizează nu doar la nivelul compartimentului dat, ci şi a multor altor domenii conexe, care beneficiază de serviciile şi produsele FCN. Problemele administrării și gestionării durabile a FCN pot fi soluționate doar în cazul promovării unei politici cinegetice adecvate noilor cerințe.  Managementul cinegetic trebuie subordonat intereselor naționale durabile, noilor realități și angajamentelor internaționale, orientat fiind spre tradițiile naționale şi obiectivele domeniului cinegetic, bazat pe principiile continuității și utilizării faunei de interes cinegetic. Administrarea și gestionarea durabilă semnifică utilizarea faunei de interes cinegetic într-o manieră și de-o intensitate, care permite menținerea diversității faunei de interes cinegetic în parametrii optimi şi a capacității lor de a satisface în prezent și în viitor a funcțiilor ecologice, economice şi sociale pertinente la nivel local și național. Dezvoltarea durabilă presupune o dezvoltare sustenabilă și în acest context se impune ajustarea politicii statului în domeniul cinegetic la noile realități, provocări și obiective naționale prioritare stabilite.  Conform prevederilor Legii vânătorii și a protecției fondului cinegetic suprafața fondului cinegetic național constituie întreaga suprafață a RM 3.384.6 ha, dintre care 451.7 mii ha sau 13.3% din teritoriul reprezintă fondul forestier, dintre care (80.3%) se află în proprietatea publică a statului, restul fiind deținute de primării (APL - 19.1%), și 0.6% de proprietari privați. Întreaga suprafață va fi delimitată în aproximativ 250 fonduri cinegetice care vor fi transmise în folosință contra plată câștigătorilor licitației deschise pentru o perioadă de 15 ani, în acest sens bugetul de stat va încasa circa 10-15 mln lei anual.  Resurselor cinegetice adică fauna de interes cinegetic este prezentă foarte neuniform pe teritoriul țării, inclusiv din considerentul diverșilor factori abiotici și biotici, resurse de apă, schimbarea climei și braconajul. Răspunsul la riscurile generate necesită un efort intersectorial, coordonat și concentrat din partea Guvernului Republicii Moldova, a autorităților publice centrale, de specialitate, a unităților administrativ-teritoriale și a populației.  În acest sens este esențială creșterea tendinței de populare, repopulare, conservare și menținere a faunei de interes cinegetic, întreprinderea unor măsuri urgente de combatere a braconajului și promovare a bunei gospodăriri a fondului cinegetic, prin îmbunătățirea managementului cinegetic, ajustarea și consolidarea capacităților instituționale și de personal, prin instruiri și dotări tehnice, prin ameliorarea cadrului normativ aferent pentru protejarea, promovarea și popularizarea utilizării durabile a resurselor cinegetice, combaterea braconajului etc.  Separarea atribuțiilor de administrare, gestionare, control și reglementare, precum și consolidarea capacității de reglementare și monitorizare trebuie să devină o prioritate. Proiectul Hotărârii Guvernului presupune o schimbare radicală și profundă diferită de cea actuală cu privire la principiile de administrare și gestionare a FCN. | | | | |
| *b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate* | | | | |
| Problemele fondului cinegetic și a managementului cinegetic au un caracter permanent, cumulativ și o istorie destul de îndelungată, în acest sens este necesară concentrarea eforturilor pentru depășirea actualelor și viitoarelor probleme inclusiv prin actualizarea cadrului normativ cu incidență în domeniu.  Vulnerabilitatea speciilor de interes cinegetic față de schimbările climatice și de gestionarea lor defectuoasă este confirmată și de starea curentă a efectivelor existente. Drept rezultat al gospodăririi defectuoase din trecut, amplificate de intensificarea braconajului în ultima perioadă s-a constatat reducerea numărului de exemplare de interes cinegetic pentru unele specii, lipsa exemplarelor de trofeu la vânatul mare și respectiv creșterea numărului de exemplare și depășirea numărului optim de peste 7-8 ori în locurile unde este efectuată eficient paza și administrarea hranei complementare în sezonul rece al anului, cum ar fi Rezervația Naturală ,,Codrii”, acest lucru iarăși fiind o problemă.  În acest sens, delimitarea fondurilor cinegetice, administrarea, gestionarea, regulile de vânătoare, prevenirea și calculul prejudiciului cauzat de exemplarele de interes cinegetic și nu în ultimul rând, securitatea la vânătoare, excluderea lacunelor existente în legislația din domeniu cinegetic, ar reglementa, corela și armoniza toate raporturile atât din domeniul cinegetic cât şi din domeniul administrării eficiente și durabile a fondului cinegetic național, inclusiv a ocrotirii, reproducerii şi exploatării resurselor animalelor de interes cinegetic. Proiectul de act normativ propus va aduce în concordanță interesele cetățenilor cu interesele economice și sociale ale statului, va exclude obstacolele și va reglementa procesul de administrare și gestionare a FCN, va actualiza regulile de vânătoare, regulile de securitate la vânătoare și le va aduse în concordanță cu noua Lege, principiul de bază fiind, simplitatea, claritatea imparțialitatea și caracterul lucrativ al acestora.  Situația privind respectarea legislației, combaterea corupției și criminalității în domeniu forestier este una tot mai deplorabilă și alarmantă. Tot mai des se constată implicarea corpului silvic în activități de tăiere și comerț ilicit, stabilirea de fluxuri ilegale de bani, existența unui sector tenebru considerabil. | | | | |
| *c) Expuneți clar cauzele care au dus la apariția problemei* | | | | |
| Cauzele care au dus la apariția problemei sunt lipsa actelor normative și lacunele din actele normative existente ce țin de domeniul cinegetic.  Pentru dezvoltarea durabilă a sectorului cinegetic a Republicii Moldova sunt foarte importante capitalul natural și cel uman. Cel natural sa-l protejăm, iar cel uman sa-l educăm și sa-l avem competent și calificat.  Un indicator calitativ al gestionării durabile stabilit prin proiectul Hotărârăți Guvernului este legat de modul de utilizare a produselor cinegetice prin administrarea și gestionarea durabilă a FCN. | | | | |
| *d) Descrieți cum a evoluat problema și cum va evolua fără o intervenție* | | | | |
| În urma influențelor istorice structura actuală a sectorului cinegetic păstrează amprenta altor realități, care pe parcursul trecerii la noile condiții și cerințe dictate de noi responsabilități față de domeniul cinegetic demonstrează imperfecțiunea și necesitatea ajustării și reformării. Analiza cadrului instituțional existent în sectorul cinegetic permite să constatăm existența impedimentelor legale pentru promovarea unei politici unitare tehnice. Din această cauză nu posibil dezvoltarea și promovarea domeniului cinegetic.  Se constată o responsabilitate instituțională şi civică scăzută în raport cu administrarea și gestionarea FCN.  Este necesară adaptarea urgentă a cadrului normativ cu incidență în domeniu la noile realități prin promovarea unui management cinegetic eficient bazat pe administrarea și gestionarea durabila a FCN.  Proiectul propus ar permite, pe de o parte, excluderea lacunelor existente în legislația din domeniu, iar pe de altă parte, ar reglementa, corela și armoniza toate raporturile atât din domeniul cinegetici, cât și din domeniul administrării eficiente și durabile a fondului cinegetic național.  Scopul principal al administrării și gestionării durabile a FCN îl constituie menținerea unui echilibru agro-silvo-cinegetic, acest scop se poate enunța mai detaliat astfel: menținerea numărului optim de exemplare întru neadmiterea epizootiilor, crearea și respectarea regulilor privind prevenirea, diminuare și excluderea prejudiciilor aduse culturilor agricole, silvice sau animalelor domestice de fauna sălbatică și nu în ultimul rând, promovarea eticii vânătorești și a turismului cinegetic.  În caz de neaprobare sau tergiversare a procesului, se identifică următoarele amenințări, care vor amplifica și agrava problemele deja existente la acest compartiment:   * incapacitate de dezvoltare durabilă a fondurilor cinegetic național; * impact nesemnificativ al domeniului cinegetic în dezvoltarea social-economică a societății; * eficientă redusă de asigurare și utilizare a resurselor cinegetice; * evoluție modestă sau lipsa de progres substanțial în domeniul cinegetic; * diminuarea echilibrului ecologic. | | | | |
| *e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului* | | | | |
| Pe parcursul perioadei de independență a Republicii Moldova au fost elaborate și aprobate la diferit nivel Parlament, Guvern un șir de acte legislative și normative care au referințe directe la menținerea, conservarea și dezvoltarea faunei de interes cinegetic. Aceasta a reieșit și din necesitățile de reglementare legislativă și normative dictate de trecerea la realitățile unui stat independent cu particularitățile sale, precum și aspirațiile spre integrare europeană. Totodată, se menționează că legislația respectivă și aprobată la perioada dată, nu putea promova schimbări radicale. Având în vedere modificările majore produse în țara noastră, nevoia unor noi instrumente pentru protejarea și gestionarea durabilă a fondului cinegetic național. În același context este necesară modificarea și completarea legislației existente, respectiv a ansamblului de regulamente, norme și instrucțiuni care reglementează în detaliu compartimentul cinegetic.  ***Principalele acte legislative relevante pentru domeniul cinegetic în Republica Moldova***   1. Codul silvic, nr. 887-XIII din 21.06.96, Monitorul Oficial nr. 4-5/36 din 16.01.1997. 2. Codul nr. 887/1996 Silvic; 3. Codul nr. 985/2002 Penal al Republicii Moldova; 4. Codul nr. 2018/2008 Contravențional al Republicii Moldova; 5. Legea vânătorii și protecției fondului cinegetic nr. 55/2024; 6. Legea regnului animal nr.439 din 27.04.1995; 7. Legea nr. 1538/1998 privind fondul ariilor naturale protejate de stat; 8. Legea nr. 325/2005 cu privire la Cartea Roșie a Republicii Moldova; 9. Legea nr. 130/2012 privind regimul armelor și al munițiilor cu destinație civilă; 10. Hotărârea Guvernului nr. 239/2014pentru aprobarea Regulamentului cu privire la reglementarea efectivului de animale sălbatice în ariile naturale protejate de stat din fondul forestier de stat; 11. Hotărârea Guvernului nr. 1132/2016 pentru aprobarea Regulamentului cu privire la modul de organizare și desfășurare a vânătorii de selecție; 12. Hotărârea Guvernului nr. 254/2021 pentru aprobarea actelor normative cu privire la constituirea și gestionarea Fondului cinegetic național; 13. Hotărârea Guvernului nr. 273/2007 cu privire la aprobarea Nomenclatorului şi tarifelor la serviciile prestate, contra plată, de către Agenția pentru Silvicultură “Moldsilva” și Regulamentului cu privire la modul de formare și direcțiile de utilizare a mijloacelor speciale; 14. Hotărârea Guvernului nr. 140/2017 pentru aprobarea Regulilor de securitate la vânătoare; 15. Hotărârea Guvernului nr.187/2008 Regulamentul privind atribuirea în folosință a terenurilor din fondul forestier în scopuri de gospodărire cinegetică și/sau de recreere. | | | | |
| ***2. Stabilirea obiectivelor*** | | | | |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* | | | | |
| **Scopul și obiectivele proiectului de act normativ sunt:**   1. Promovarea eticii și culturii vânătorești printre toți cei interesați, pentru îmbunătățirea unui dialog social constructiv și echitabil. 2. Restabilirea imaginei vânătorului, care necesită o revizuire totală la nivel local și național. 3. Implementarea noilor practici de administrare și gestionare. 4. Implementarea unei politici unitare pentru conservarea şi dezvoltarea domeniului cinegetic. 5. Asigurarea unui mecanism legal eficient și durabil de reglementare a procedurilor de administrare și gestionare a FCN. 6. Definirea criteriilor de licitare a fondurilor cinegetice, consecutivitatea acțiunilor, drepturile și obligațiile părților urmare a semnării unui contract de folosință a fondului cinegetic. 7. Definirea criteriilor de delimitare a FCN, consecutivitatea acțiunilor și modul de constituire a unui fond cinegetic. 8. Definirea măsurilor de prevenire a pagubelor, obligațiilor și responsabilităților gestionarilor fondurilor cinegetice, precum și modalitatea de evaluare, constatare a pagubelor și modul de acordare a despăgubirilor și reparare a prejudiciului cauzat, culturilor agricole, silvice și animalelor domestice de fauna de interes cinegetic. 9. Stabilirea drepturilor, obligațiunilor, regulilor, modului și mijloacelor folosite pentru buna organizare și desfășurare a vânătorii la exemplarele din specii de faună de interes cinegetic în fondurile cinegetice, precum și modul de folosință a producției de vânat, inclusiv a producției de vânat ilicit. | | | | |
| ***3. Identificarea opțiunilor*** | | | | |
| *a) Expuneți succint opțiunea „a nu face nimic”, care presupune lipsa de intervenție* | | | | |
| Opțiunea de *„a nu face nimic”* este inoportună și nu a fost luată în calcul la elaborarea proiectului de act normativ, or, această opțiune ar determina clar faptul că, statul nu acordă prioritate administrării și gestionării FCN ca și bun al statului.  **Opțiunea 0** ar produce efecte negative, prin periclitarea lucrului în domeniul organizării măsurilor de dezvoltare a gospodăririi cinegetice, turismului cinegetic, etc. | | | | |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate* | | | | |
| **Principalele prevederi ale proiectului se referă la următoarele aspecte:**   1. Ajustarea cadrului normativ la obiectivele stabilite și acțiunile necesare de întreprins. 2. De a descrie cât mai coerent, transparent și exhaustiv criteriile de constituire, licitare, administrare și gestionare a FCN. 3. De a descrie cât mai coerent, transparent și exhaustiv obligațiunile și drepturile gestionarilor fondurilor cinegetice cât și a regulilor de vânătoare și de securitate la vânătoare. 4. Subsidiar, proiectul prevede aprobarea unui set de acte necesar procesului și măsurilor de îmbunătățire a managementului de gestionare a fondului cinegetic cum ar fi, Planul de management al fondului cinegetic elaborat de fiecare gestionar în parte, per fiecare fond cinegetic gestionat, Plan care va descrie clar acțiunile ce urmează a fi implementate de gestionarul fondului cinegetic cât și termenii de realizare. | | | | |
| *c) Expuneți opțiunile alternative analizate sau explicați motivul de ce acestea nu au fost luate în considerare* | | | | |
| Proiectul a fost elaborat cu implicarea factorilor interesați, având ca scop adaptarea la noile realități din domeniul cinegetic prin promovarea unui management cinegetic eficient bazat pe gestionarea durabilă și de perspectivă a FCN.  Opțiunile alternative nu au fost luate în calcul întru-cât acestea nu există în momentul de față.  Reieșind din necesitatea alinierii cadrului normativ la noua Lege a vânătorii și protecție a fondului cinegetic nr.55/2024 se propune un proiect de act normativ nou, care va completa legea menționată pe toate aspectele. | | | | |
| ***4. Analiza impacturilor opțiunilor*** | | | | |
| *a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* | | | | |
| Aprobarea proiectului actului vizat nu va cauza impacturi negative, din considerentul că toate măsurile propuse sunt stabilite clar și transparent, în special, pentru administrarea, gestionarea, monitorizarea și controlul eficient al FCN, iar implementarea acestora nu vor genera costuri suplimentare pentru autoritățile publice responsabile.  Statul va încasa anual o sumă considerabilă care va depăși cifra de 10 -15 mln de lei, de menționat faptul că la moment statul cheltuie anual circa 5 mln lei pe compartimentul biotehnic în fondul forestier de stat și încasează doar 500 mii lei.  Autoritățile publice implicate în procesul implementării își vor exercita atribuțiile în limitele competenței funcționale.  Gestionarii fondurilor cinegetice vor avea cheltuieli, însă, o bună gestionare, planificată corect, la sigur va genera profit, inclusiv din vânzarea permiselor de vânătoare, organizarea vânătorii, nu în ultimul rând din turismul cinegetic, inclusiv prin promovarea unui management cinegetic eficient bazat pe gestionarea sustenabilă.  De asemenea, urmează:  Eficientizarea cadrului normativ,urmând prezentarea propunerilor de modificare a cadrului normativ național în vederea promovării și respectării principiilor managementului cinegetic durabil.  Asigurarea gospodăririi sustenabile a fondului cinegetic național, urmând în perioada imediat următoare să fie delimitate cartografic fondurile cinegetice.  Crearea și dezvoltarea unui sistem eficient în domeniul conștientizării și comunicării publice. | | | | |
| *b) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |
| Implementarea prezentului proiect, în perspectivă, va avea un impact asupra sectorului de natură:   * **socială:** crearea de noi locuri de muncă în domeniul cinegetic, minim trei angajași per fond cinegetic; accesul la bunuri și servicii cinegetice; modul sănătos de viață; eradicarea sărăciei;   + **de mediu:** conservarea diversității speciilor de interes cinegetic, monitorizarea continua și intervenirea în procesul de prevenire a epizootiilor;   + **fiscală:** creșterea valorii adăugate a produselor specifice sectorului;   + **economică:** sporirea competitivității sectorului cinegetic; creșterea atât a profiturilor pentru gestionarii fondului cinegetic, cât și a veniturilor pentru stat; creșterea gradului de accesibilizare a fondului cinegetic național. | | | | |
| *b1) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |
| Nu au fost identificate opțiuni alternative. | | | | |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* | | | | |
| Cele mai mari riscuri care pot duce la eșecul intervenției și/sau schimba substanțial valoarea beneficiilor sunt, lipsa personalului calificat pe acest compartiment, posibile abuzuri și/sau interpretări greșite a persoanelor responsabile care urmează să pună în aplicare procedura de licitare și atribuire în folosință fondurilor cinegetice, lipsa unor măsuri neactualizate în sensul delimitării și transmiterii în gestiune a fondurilor cinegetice prin neaprobarea proiectului în cauză, astfel, discreditând intenția legală de a administra și gestiona eficient FCN și respectiv fondurile cinegetice. | | | | |
| *d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi* | | | | |
| Proiectul de act normativ, derivă din prevederile Legii vânătorii și a protecției fondului cinegetic nr.55/2024, care reglementează administrarea și gestionarea FCN, modalitățile de licitare și transmitere în folosință a fondurilor cinegetice și plata pentru folosința acestora.  Costuri de conformare din partea operatorilor din domeniile vizate nu s-au identificat. Intervenția propusă are impact pozitiv asupra activității economice a acestora. | | | | |
| ***Concluzie***  *e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* | | | | |
| Proiectul de act normativ urmărește obținerea unui cadru normativ coerent, actual, transparent, imparțial care va oferi cele mai bune avantaje economice și sociale, opțiunea impactului negativ asupra beneficiarilor este exclusă din start.  Astfel se optează pentru promovarea Proiectului de act normativ ca fiind unul ce corespunde criteriilor de reglementare eficiente, inclusiv pentru agenții economici, autoritățile de control și alți subiecți implicați în domeniul vizat. | | | | |
| ***5. Implementarea și monitorizarea*** | | | | |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare* | | | | |
| Proiectului de act normativ, va fi implementat de către Ministerul Mediului.  Proiectul de act normativ operează modificări în vederea ajustării cadrului național existent la cerințele actuale ale bunei administrări și gestionări a FCN.  Autorii AIR optează pentru Proiectul de act normativ, întrucât aceasta corespunde necesităților actuale domeniului cinegetic  Astfel, odată cu aprobarea Proiectul de act normativ propus, vor apărea un șir de beneficii, după cum urmează:  - diminuarea riscului de apariție a epizootiilor;  - asigurarea unei bune și corecte desfășurări a acțiunilor de vânătoare;  - asigurarea controlului numărului de exemplare și menținerea lui în parametrii numărului optim, reieșind din suprafața fondului cinegetic și specia principală din fauna de interes cinegetic;  - protejarea intereselor proprietarilor de culturi agricole și/sau silvice cât și a animalelor domestice;  - economisirea banilor cheltuiți de entitățile silvice din subordine Agenției ,,Moldsilva” la compartimentul biotehnic, minim 5 mln lei anual;  - asigurarea posibilității de a gestiona minim un fond cinegetic, în condițiile legii, prin participarea la licitația deschisă pe principii de egalitate.  În acest sens se propune:   1. Abrogarea Hotărârea Guvernului nr. 254/2021 pentru aprobarea actelor normative cu privire la constituirea și gestionarea Fondului cinegetic național, din motivul că devine caduc. 2. Abrogarea Hotărârii Guvernului nr. 273/2007 cu privire la aprobarea Nomenclatorului și tarifelor la serviciile prestate, contra plată, de către Agenția „Moldsilva” și Regulamentului cu privire la modul de formare și direcțiile de utilizare a mijloacelor speciale din motiv că devine caduc, inclusiv și din motiv că, permisele de vânătoare (autorizațiile pentru recoltarea mistreților), în contextul noii legi vor fi eliberate de gestionarii fondurilor cinegetice și nu de Agenția „Moldsilva”. 3. Abrogarea Hotărârii Guvernului nr. 140/2017 pentru aprobarea Regulilor de securitate la vânătoare, din motivul că, prevederile ce țin de securitatea la vânătoare au fost preluate și actualizate de noul act normativ propus. | | | | |
| *b) Indicați clar indicatorii de performanță în baza cărora se va efectua monitorizarea* | | | | |
| * Numărul instalațiilor cinegetice; * Cheltuielile pentru paza și asigurarea cu hrană complementară a animalelor de interes cinegetic; * Speciile și numărul exemplarelor din speciile de interes cinegetic; * Cota de recoltare anuală propusă spre aprobare administratorului FCN per specie în parte; * Realizarea cotei de recoltare aprobate per specie în parte. | | | | |
| *c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea* | | | | |
| După aprobarea, publicarea proiectului și implementarea conformă a normelor de către Ministerul Mediului. | | | | |
| ***6. Consultarea*** | | | | |
| *a) Identificați principalele părți (grupuri) interesate în intervenția propusă* | | | | |
| Normele proiectului dat vor influenta în mod diferit următoarele grupuri:  Primul grup - producătorii agricoli locali care la moment înregistrează pierderi din cauza prejudiciului adus de fauna de interes cinegetic.  Al doilea grup - societatea civilă (vânătorii) care vor avea un cadru normativ echidistant transparent și foarte clar în vederea practicării vânătorii și turismului cinegetic.  Al treilea grup - Ministerul Mediului, responsabil de elaborarea, promovarea și punerea în aplicare a proiectului;  Al patrulea grup – Inspectoratul pentru Protecția Mediului, responsabil de controlul de stat în vederea respectării regulilor de vânătoare și securitate la vânătoare;  Al cincile grup – Agenția de Mediu, care va elibera și duce evidența carnetelor de vânător. | | | | |
| *b) Explicați succint cum (prin ce metode) s-a asigurat consultarea adecvată a părților* | | | | |
| Pentru consultarea cu publicul, la data de 30 aprilie 2024, Analiza Impactului de Reglementare și proiectul de act normativ au fost plasate pe pagina web a Ministerului Mediului, la compartimentul *,,Transparența decizională”*, și pe [www.particip.gov.md](http://www.particip.gov.md). Propunerile părților interesate vor fi recepționate până la 13 mai 2024, care vor fi luate în considerare la definitivarea proiectului.  Varianta propusă a proiectului a fost consultată cu specialiștii din cadrul Ministerului Mediului, Inspectoratului pentru Protecția Mediului, Agenției de Mediu, Agenției ,,Moldsilva” și Societății Vânătorilor ș Pescarilor din RM, care agreează elaborarea și actualizarea politicilor în domeniul cinegetic. Proiectul dat, conform legislației în vigoare va fi avizat de ministerele, departamentele interesate, asociațiile de producători, alți subiecți interesați. | | | | |
| *c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)* | | | | |
| Propunerile, recomandările și obiecțiile entităților consultate vor fi luate în considerație la definitivarea AIR și a proiectului, sau examinate în cadrul unei mesei rotunde, organizate la necesitate. | | | | |
| **Anexă**  **Tabel pentru identificarea impacturilor** | | | | |
| **Categorii de impact** | | **Punctaj atribuit** | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | | |
| costurile desfășurării afacerilor | | 0 |  |  |
| povara administrativă | | +1 |  |  |
| fluxurile comerciale și investiționale | | 0 |  |  |
| competitivitatea afacerilor | | +1 |  |  |
| activitatea diferitor categorii de întreprinderi mici și mijlocii | | +1 |  |  |
| concurența pe piață | | 0 |  |  |
| activitatea de inovare și cercetare | | +1 |  |  |
| veniturile și cheltuielile publice | | +1 |  |  |
| cadrul instituțional al autorităților publice | | +1 |  |  |
| alegerea, calitatea și prețurile pentru consumatori | | 0 |  |  |
| bunăstarea gospodăriilor casnice și a cetățenilor | | 0 |  |  |
| situația social-economică în anumite regiuni | | 0 |  |  |
| situația macroeconomică | | 0 |  |  |
| alte aspecte economice | | 0 |  |  |
| **Social** | | | | |
| gradul de ocupare a forței de muncă | | 0 |  |  |
| nivelul de salarizare | | 0 |  |  |
| condițiile și organizarea muncii | | 0 |  |  |
| sănătatea și securitatea muncii | | 0 |  |  |
| formarea profesională | | +2 |  |  |
| inegalitatea și distribuția veniturilor | | 0 |  |  |
| nivelul veniturilor populației | | 0 |  |  |
| nivelul sărăciei | | 0 |  |  |
| accesul la bunuri și servicii de bază, în special pentru persoanele social-vulnerabile | | 0 |  |  |
| diversitatea culturală și lingvistică | | 0 |  |  |
| partidele politice și organizațiile civice | | 0 |  |  |
| sănătatea publică, inclusiv mortalitatea și morbiditatea | | 0 |  |  |
| modul sănătos de viață al populației | | 0 |  |  |
| nivelul criminalității și securității publice | | 0 |  |  |
| accesul și calitatea serviciilor de protecție socială | | 0 |  |  |
| accesul și calitatea serviciilor educaționale | | 0 |  |  |
| accesul și calitatea serviciilor medicale | | 0 |  |  |
| accesul și calitatea serviciilor publice administrative | | 0 |  |  |
| nivelul și calitatea educației populației | | 0 |  |  |
| conservarea patrimoniului cultural | | 0 |  |  |
| accesul populației la resurse culturale și participarea în manifestații culturale | | 0 |  |  |
| accesul și participarea populației în activități sportive | | 0 |  |  |
| discriminarea | | 0 |  |  |
| alte aspecte sociale | | 0 |  |  |
| **De mediu** | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  |
| calitatea aerului | | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  |
| biodiversitatea | | 0 |  |  |
| flora | | 0 |  |  |
| fauna | | +3 |  |  |
| peisajele naturale | | +1 |  |  |
| starea și resursele solului | | 0 |  |  |
| producerea și reciclarea deșeurilor | | 0 |  |  |
| utilizarea eficientă a resurselor regenerabile și neregenerabile | | 0 |  |  |
| consumul și producția durabilă | | 0 |  |  |
| intensitatea energetică | | 0 |  |  |
| eficiența și performanța energetică | | 0 |  |  |
| bunăstarea animalelor | | 0 |  |  |
| riscuri majore pentru mediu (incendii, explozii, accidente etc.) | | 0 |  |  |
| utilizarea terenurilor | | +1 |  |  |
| alte aspecte de mediu | | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | |
| **Anexe** | | | | |
| 1. Proiectul de Hotărâre a Guvernului pentru aprobarea actelor normative cu privire la constituirea licitarea și gestionarea fondului cinegetic național; 2. Nota informativă a proiectului. | | | | |